Ca răspuns la fzr.

Astăzi a fost Bratu, mâine poate-i altu’ (uite că era să fac şi o rimă!). Nu-i deloc uşoară viaţa în ligile inferioare, uneori chiar şi dacă ai avea un lot valoros. Aici primează experienţa competiţională în astfel de condiţii (terenuri proaste, ambiţii mari din partea echipelor mici, atunci când joacă împotriva echipelor consacrate şi cu suporteri mulţi, tensiuni create inutil din exterior etc.), iar echipei noastre tocmai asta îi lipseşte, chiar dacă, individual vorbind, unii au mai multă decât toţi adversarii la un loc. V-aţi întrebat câtă coeziune poate dobândi o echipă în două luni, luând în calcul faptul că lotul este radical schimbat faţă de cel din Liga 4 ? Să ai promovări succesive până în Liga 1 este un obiectiv îndrăzneţ, dar nu imposibil. Sunt convins că în club există potenţial managerial şi că se vor retuşa din mers, şi în timp util, erorile apărute. Hai Rapid!